Аԥсны ахада ихаҭыԥуаҩ апрокурортә ҭҵаара алкаақәа иазыԥшырц аҳәара ҟаиҵеит
15:15 04.10.2021 (ирҿыцуп: 15:17 04.10.2021)
18
© Sputnik / Леон Адлейба Обстановка вокруг здания Правительства
© Sputnik / Леон Адлейба
Апарламент аԥхьа еизаз ауаа аимпра мап ацәыркуеит Аԥсны аҩнуҵҟатәи аусқәа рминистр Дмитри Дбар имаҵура зынӡа дамрымхыкәа.
АҞӘА, жьҭаара 4 - Sputnik. Аԥсны ахада ихаҭыԥуаҩ Бадра Гәынба Апарламент аҿаԥхьа еизаз рахь ааԥхьара ҟаиҵеит ахҭыс аганахьала апрокурортә ҭҵаара алкаақәа иазыԥшырц.
Иқәгылараҟны иазгәеиҭеит атәыла ахадара ҳаҭыр ду шрызрықәу аибашьра аветеранцәа, уи шышьақәнарӷәӷәо аусҭҵаара мҩаԥысуанаҵы Дбар инапынҵақәа рҟынтәи ихы дахьақәиҭу.
Еизаз рахь днеиит иара убасгьы Ашәарҭадаратә хеилак амаӡаныҟәгаҩ Сергеи Шамба. Иара иҳәеит Аӡҩыбжьа ақыҭа аветеранцәеи атәыла ахада Аслан Бжьаниеи реиқәшәара атәы. Иҳәеит ахада ахыркәшаратә ӡбамҭа шидикыло Апрокуратура хада аусҭҵаара анымҩаԥнагалак ашьҭахь.
Сергеи Шамба ааԥхьара ҟаиҵеит азҵаара закәаншьаҭала иӡбазарц.
Амитинг алахәылацәа ирҳәеит азакәан еилазгаз аветеранцәа зыпҟаз амилициа аусзуҩцәа шракәу.
Еизаз аҭагылазаашьа иақәшаҳаҭым, аминистр аамҭа мгакәа инапынҵақәа шьҭеиҵарц адҵа ҟарҵоит.